
RAPORT DE SPECIALITATE,

privind aprobarea dobândirii de către Municipiul Timişoara, a terenului înscris în CF nr.447441 Timişoara, nr.cad.447441 ce face obiectul renunţării la dreptul de proprietate de către Frics Ladislau si Frics Rodica 



Având în vedere adresa nr.CT2020-003115 din 03.08.2020, înregistrată la Primăria Municipiului Timişoara de către Frics Ladislau și Frics Rodica prin care ne înştiinţează că renunţă la dreptul de proprietate, asupra imobilului-teren situat în Timişoara, str.Calea Urseni  nr.27 înscrise în CF nr. 447441 Timișoara, nr.cad.447441 reprezentând teren intravilan pentru drum .
              Având în vedere, “Actul de dezmembrare, declarație de renunțare la dreptul de proprietate și contract de vânzare”, conform căruia se renunţă la dreptul de proprietate asupra unor bunuri imobile, autentificată sub nr.106 din 14.02.2020, la BIROU INDIVIDUAL NOTARIAL ”NEBELA ADRIANA MARIA”, de către Notar Public Nebela Adriana Maria,  prin care proprietarul tabular al imobilului-teren menţionat mai sus, reprezentat prin domnul Frics Ladislau și doamna Frics Rodica, declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
              În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C.F. nr.447441 Timișoara nr.cad.447441 a fost notată declaraţia de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este ”teren pentru drum”, în temeiul art.286, alin.4 şi a pct.I din Anexa nr.4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, a terenului înscris în CF nr. 447441 Timişoara, nr.cad. 447441 ce face obiectul renunţării la dreptul de proprietate de către Frics Ladislau si Frics Rodica  şi totodată, trecerea terenului respectiv din domeniul privat în domeniul public al Municipiului Timişoara, cu destinaţia de “teren pentru drum”.

